เรื่องร้องเรียน (เสียงรบกวน,ถนน,คลอง,ร้องเรียน) วันที่ 2023-09-16 14:56:10 — แขวงลาดยาว เขตจตุจักร จังหวัดกรุงเทพมหานคร
ข้อร้องเรียน: 
- เสียงจากการจัดงาน Chatuchak Street Food บริเวณถนนเลียบคลองบางบัว ถนนตัดใหม่วิภาวดี-พหลโยธิน ซึ่งกำหนดให้มีเวทีคอนเสิร์ต ส่งเสียงดังอย่างมากต่อบ้านเรือนบริเวณใกล้เคียง ไม่สามารถพักผ่อนได้ในช่วงเวลากลางคืน

ข้อคำถาม
- การจัดงานดังกล่าวซึ่งจัดงานเป็นเวลามากกว่า 10 วัน ได้มีการสำรวจความคิดเห็นของประชาชนโดยรอบในการพิจารณาสถานที่จัดงานหรือไม่ เนื่องจากเสียงดังจากเวทีส่งผลกระทบโดยตรงต่อครัวเรือนโดยรอบ ส่งผลต่อสุขภาพการพักผ่อนของประชาชนโดยตรง
- มีแนวทางการแก้ไขปัญหาเสียงดังจากเวทีคอนเสิร์ตอย่างไร กำหนดเวลาการเสร็จสิ้นคอนเสิร์ตในแต่ละวันอย่างไร เนื่องจากในช่วงวันอาทิตย์ถึงวันศุกร์ประชาชนควรได้รับการพักผ่อนอย่างเพียงพอ
- การจัดงานดังกล่าวมีการพิจารณากำหนดให้เป็นงานประจำปีหรือไม่ 

ข้อแนะนำ
- การพิจารณาจัดงานลักษณะที่มีเวทีคอนเสิร์ตซึ่งส่งเสียงดังควรพิจารณาจัดในบริเวณโล่งกว้าง ห่างจากบ้านเรือนพักอาศัย
- หากมีความเห็นพิจารณาจัดขึ้นในเขตชุมชน ควรมีการสำรวจความคิดเห็นของประชาชนโดยรอบทุกครัวเรือน
- การพิจารณากำหนดตำแหน่งของแหล่งกำเนิดเสียงดังควรกำหนดให้อยู่ห่างจากเขตชุมชน ในกรณีนี้คือบริเวณฝั่งถนนวิภาวดี ซึ่งอยู่ใกล้ถนนใหญ่ และอยู่ห่างจากเขตชุมชนกว่าฝั่งถนนพหลโยธิน
- หากมีการพิจารณาจะกำหนดให้เป็นงานประจำปีควรมีการสำรวจความเห็นของประชาชนโดยรอบทุกครัวเรือน หรือกำหนดให้จัดเพียง Street Food/Walking Street โดยไม่มีคอนเสิร์ตหรือกิจกรรมหรือร้านค้าที่ส่งเสียงดังรบกวนในช่วงเวลากลางคืน
- การพิจารณาจัดงานหรือกิจกรรมใด ควรคำนึงถึงความเดือนร้อนของประชาชนเป็นอันดับแรก หากกิจกรรมหรืองานใดที่อาจส่งผลกระทบต่อประชาชนหรือสิทธิใดๆของประชาชน ควรมีการพิจารณาทบทวนอย่างถี่ถ้วน เนื่องจากหน่วยงานราชการมีหน้าที่ในการรักษาความสงบความเรียบร้อยของสังคมและรักษาสิทธิของประชาชน หากการดำเนินการใดของราชการที่แม้จะจัดขึ้นในสถานที่สาธารณะแต่กิจกรรมนั้นกระทบสิทธิของประชาชนควรมีการสำรวจความเห็นและขอความยินยอมจากประชาชนก่อนมีการดำเนินการ
#1555 #bkkrongtook